《题浮屠秋溟卷时以姑布术游都下 其二》
明代·胡应麟

射虎年来渐白头，南山风雪夜悠悠。他时太史传飞将，肯信平阳第一筹。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。